ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຫວຽດນາມ ເຂົ້າຮ່ວມກອງປະຊຸມປຶກສາຫາລືຂອງ ສະພາຄວາມໝັ້ນຄົງ ສປຊ
ເມື່ອບໍ່ດົນມານີ້, ໂດຍໄດ້ຮັບຄຳເຊື້ອເຊີນຂອງທ່ານ Dominic Raab ລັດຖະມົນຕີກະຊວງການຕ່າງປະເທດ ອັງກິດ, ປະທານສະພາຄວາມໝັ້ນຄົງ ສປຊ ເດືອນ ກຸມພາ 2021, ທ່ານ ຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຫວຽດນາມ ໄດ້ເຂົ້າຮ່ວມກອງປະຊຸມປຶກສາຫາລືຂັ້ນສູງທາງອອນລາຍ ຂອງສະພາຄວາມໝັ້ນຄົງ ທີ່ມີຫົວຂໍ້ວ່າ: "ຮັກສາສັນຕິພາບ ແລະ ຄວາມໝັ້ນຄົງສາກົນ: ປະຕິບັດມະຕິເລກທີ 2532 ເພື່ອແນໃສ່ຮັບປະກັນການສຳຜັດວັກຊິນ ໂຄວິດ - 19 ຢ່າງສະເໝີພາບ ໃນສະພາບການປະທະກັນ ແລະ ຂາດຄວາມໝັ້ນຄົງ".
ໂດຍມີການເຂົ້າຮ່ວມຂອງ ທ່ານ António Guterres ເລຂາທິການໃຫຍ່ ສປຊ, ນາຍົກລັດຖະມົນຕີ ປະເທດ ແຊັງແວັງຊັງ, ລັດຖະມົນຕີການຕ່າງປະເທດບັນດາປະເທດ: ອາເມລິກາ, ຈີນ, ອິນເດຍ, ອຽກລັງ, ເກນຢາ, ເມັກຊີໂກ, ນອກແວ, ຜູ້ຕາງໜ້າບັນດາປະເທດສະມາຊິກສະພາຄວາມໝັ້ນຄົງ ແລະ ການນຳບາງອົງການຈັດຕັ້ງສາກົນ.
ທີ່ກອງປະຊຸມ, ທ່ານ ເລຂາທິການໃຫຍ່ ສປຊ ໄດ້ຢັ້ງຢືນວ່າ ໂລກລະບາດໂຄວິດ - 19 ສືບຕໍ່ກໍ່ຜົນກະທົບຕໍ່ສັນຕະພາບ, ຄວາມໝັ້ນຄົງສາກົນ, ເຮັດໃຫ້ວິວັດການປະຕິບັດເປົ້າໝາຍພັດທະນາແບບຍືນຍົງຖືກຊ້າລົງ, ເນັ້ນໜັກເຖິງຕ້ອງເຜີຍແຜ່ ແລະ ຮັບປະກັນຄວາມສະເໝີພາບໃນການສຳຜັດກັບຊັກຊິນຢ່າງທັນການ.
ທ່ານເລຂາທິການໃຫຍ່ ສປຊ ໄດ້ຮຽກຮ້ອງປະຊາຄົມສາກົນ ສືບຕໍ່ສະໜັບສະໜູນກົນໄກສຳຜັດກັບວັນຊິນທົ່ວໂລກ (COVAX), ຮຽກຮ້ອງຢຸດຍິງ, ປະຕິບັດມະຕິ 2532 ແລະ ບັນດາຄວາມມານະພະຍາຍາມຂອງລະບົບຫຼາຍຝ່າຍທົ່ວໂລກ ໂດຍສປຊນຳພາ ເພື່ອຜັນຂະຫຍາຍຍຸດທສາດສັກວັກຊິນທົ່ວໂລກ.
ກ່າວຄຳເຫັນທີ່ກອງປະຊຸມ, ທ່ານ ຟ້າມບິ່ງມິງ ໄດ້ເນັ້ນໜັກວ່າ ປະຊາຄົມສາກົນຕ້ອງຮ່ວມມືກັນເພື່ອຜັນຂະຫຍາຍຍຸດທະສາດຮັບມືກັບໂລກລະບາດໂຄວິດ - 19 ແລະ ສັກວັກຊິນຢ່າງມີປະສິດມິຜົນ. ການຮັບປະກັນສະພາບແວດລ້ອມແຫ່ງສັນຕິພາບ, ສະຖຽນລະພາບ ແລະ ການປົກປ້ອງບັນດາຮາກຖານພື້ນຖານໂຄງລ່າງທີ່ຈຳເປັນແມ່ນ ປັດໄຈຫຼັກແຫຼ່ງເພື່ອສ້າງເງື່ອນໄຂໃຫ້ແກ່ການແຈກຢາຍ ວັກຊິນ.
ທ່ານ ຟ້າມບິ່ງມິງ ກໍ່ຮຽກຮ້ອງໃຫ້ສະພາຄວາມໝັ້ນຄົງ ເພີ່ມທະວີການປະຕິບັດມະຕິ 2532, ເປັນຕົ້ນແມ່ນຮຽກຮ້ອງຢຸດຍິງທົ່ວໂລກ, ຖືນີ້ແມ່ນບັນດາເງື່ອນໄຂປະຖົມປັດໄຈໃຫ້ແກ່ ສປຊ ແລະ ບັນດາຝ່າຍທີ່ກ່ຽວຂ້ອງເຖິງການແຈກຢາຍວັນຊິນໃນພື້ນທີ່ຕົວຈິງ ເພື່ອເປົ້າໝາຍມະນຸດສະທຳ.
ທ່ານຮອງນາຍົກລັດຖະມົນຕີ, ລັດຖະມົນຕີ ຟ້າມບິ່ງມິງ ໄດ້ຢັ້ງຢືນວ່າ ໂດຍແມ່ນສະມາຊິກທີ່ຕັ້ງໜ້າຂອງ ອາຊຽນ ແລະ ສປຊ, ຫວຽດນາມໃຫ້ຄຳໝັັ້ນສັນຍາຈະສືບຕໍ່ປະກອບສ່ວນຈົນສຸດຄວາມສາມາດຂອງຕົນເຂົ້າຄວາມມານະພະຍາຍາມລວມຂອງບັນດາປະເທດເພື່ອຜ່ານຜ່າໂລກລະບາດໂຄວິດ - 19.
ບຸນຄົງ